CELEX: C2007/235/53
Language: fi
Date: 2007-10-06 00:00:00
Title: Asia F-69/07: Kanne 12.7.2007 — Sandor v. komissio

6.10.2007   
            
            
               FI
            
            
               Euroopan unionin virallinen lehti
            
            
               C 235/29
            
         Kanne 12.7.2007 — Sandor v. komissio
   (Asia F-69/07)
   (2007/C 235/53)
   Oikeudenkäyntikieli: ranska
   Asianosaiset
   
      Kantaja: Virag Sandor (Bryssel, Belgia) (edustajat: asianajajat S. Orlandi, A. Coolen, J.-N. Louis ja E. Marchal)
   
      Vastaaja: Euroopan yhteisöjen komissio
   Vaatimukset
   
               —
            
            
               Virkamiestuomioistuimen on kumottava komission päätökset, joissa vahvistetaan kantajan työsuhteen ehdot sopimussuhteisena toimihenkilönä, siltä osin kuin näissä päätöksissä määrätään yhtäältä Euroopan yhteisöjen virkamiehiin sovellettavien henkilöstösääntöjen (jäljempänä henkilöstösäännöt) liitteessä VIII olevassa 1 artiklassa ja yhteisön muuhun henkilöstöön sovellettavien palvelussuhteen ehtojen (jäljempänä palvelussuhteen ehdot) 100 artiklassa säädetyn varauman soveltamisesta ja toisaalta siitä, että sopimus on voimassa 16.9.2006–15.9.2009;
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka oli työskennellyt komissiossa 1.5.2001-15.9.2006 paikallisena toimihenkilönä ja ylimääräisenä toimihenkilönä 14:n toinen toistaan seuraavan määräajaksi voimassa olevan työsopimuksen nojalla, palkattiin sopimussuhteiseksi toimihenkilöksi ajalle 16.9.2006-15.9.2009. Kun palvelukseenottoa edeltävässä lääkärintarkastuksessa todettiin kantajalla olevan tietty sairaus, sopimusten tekemiseen toimivaltainen viranomainen sovelsi palvelussuhteen ehtojen 100 artiklassa ja henkilöstösääntöjen liitteessä VIII olevassa 1 artiklassa säädettyä varaumaa.
   Kanteensa tueksi kantaja vetoaa ensinnäkin siihen, että rajoittaessaan kantajan sopimussuhteisen toimihenkilön työsopimuksen voimassaoloaikaa komissio on loukannut työpaikan pysyvyyden periaatetta, sellaisena kuin se ilmenee työntekijöiden suojelua koskevista yleisistä oikeusperiaatteista. Kantaja vetoaa tarvittavilta osin palvelussuhteen ehtojen 88 artiklan lainvastaisuuteen.
   Lisäksi kantaja väittää, että varauman sisältävä lauseke, joka mukana kantajalle ei myönnetä työkyvyttömyys- tai henkivakuutukseen liittyviä takuita, on ristiriidassa palvelussuhteen ehtojen 100 artiklan merkityksen kanssa siltä osin kuin viranomainen soveltaa kantajaan uutta viiden vuoden pituista ajanjaksoa, jolta näitä etuuksia ei myönnetä, vakka kantaja on ollut komission palveluksessa jo 1.5.2001 lähtien. Kantaja vetoaa tarvittavilta osin palvelussuhteen ehtojen 100 artiklan lainvastaisuuteen.